### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts har vedtaget Magistratens indstilling i overensstemmelse med erklæring fra Teknisk Udvalg af 22. marts 2021 med de ændringer og tiltag, som bygherre har tilkendegivet overfor Teknisk Udvalg.

Enhedslisten de Rød-Grønnes og Dansk Folkepartis byrådsgrupper og Laura Paulsen kunne ikke tiltræde indstillingen.

Ansøgning om at opføre en tilbygning til [adresse] i seks etager, der gradvis nedtrappes til tre etager som baghusbebyggelse på [adresse] 14.

### Resumé

[adresse] har ansøgt om at opføre bebyggelse i seks etager som gradvist nedtrappes til tre etager på ejendommen [adresse] 14.

Ejendommen består i dag af bebyggelse i seks etager, der er registeret med en bevarelsesværdig SAVE værdi på 2.

Byggeriet fraviger kommuneplanens bestemmelse om etageantal og placering, da bebyggelsen på sit højeste er seks etager og opføres i gårdrummet.

En partshøring har medført en række indsigelser om især skygge- og indbliksgener, parkeringsforhold, udsigtsforringelse og at byggeriet er for stort, voluminøst og utilpasset.

Teknik og Miljø vurderer, at projektet medfører nogle indbliksgener og skyggegener, men at disse efter en bearbejdning af projektet er formindsket. I

[adresse] strategi for hoteludvikling er det et pejlemærke at fordoble antal overnatninger i 2025. Strategien forudsætter en løbende kapacitetsudvidelse.

### Indstilling

Det indstilles:

At 1) [adresse] godkender det ansøgte projekt og bemyndiger Teknik og Miljø til at meddele de nødvendige tilladelser.

### Sagens forløb

03-02-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-02-2021 Magistraten

Fremsendes til [adresse] med bemærkning, at Magistraten i mødet den 8. februar 2021 anbefaler, at byrådet tiltræder Magistratsafdelingen for Teknik og Miljøs indstilling af 21. januar 2021.

Rådmand Marie Jespersen, rådmand Åbjørn Lauridsen, rådmand Laurits Lind og Olivia Jacobsen tog forbehold.

 24-02-2021 [adresse]
Fremsendes til Teknisk Udvalg til behandling i henhold til beslutning i byrådets møde den 24. februar 2021.
 08-03-2021 Teknisk Udvalg

Sagen blev udsat.

Forvaltningen sender anbefaling til bygherren om udarbejdelse af visualiseringer af byggeriet set fra [adresse].

 17-03-2021 Teknisk Udvalg

Sagen blev udsat.

Forvaltningen giver besked til bygherren om, at yderligere visualiseringer ikke er nødvendige.

 22-03-2021 Teknisk Udvalg

Troels Nilsson, Daniella Schultz, Ida Jeppesen, Philip Jeppesen og William Mikkelsen kunne tiltræde indstillingen i overensstemmelse med Magistratens anbefaling med de ændringer og tiltag, som bygherre har tilkendegivet overfor udvalget.

George Karlsen kunne ikke tiltræde indstillingen med bemærkning om, at baggårdsbyggeri ikke skal genindføres, samt at George Karlsen på baggrund af en forespørgsel har fået oplyst, at en drejestige ikke kan komme ind i baggården, hvorfor der er usikkerhed om de brandtekniske forhold.

Øjvind Klausen var forhindret i at deltage i udvalgets behandling af sagen.

 24-03-2021 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. marts har vedtaget Magistratens indstilling i overensstemmelse med erklæring fra Teknisk Udvalg af 22. marts 2021 med de ændringer og tiltag, som bygherre har tilkendegivet overfor Teknisk Udvalg.

Enhedslisten de Rød-Grønnes og Dansk Folkepartis byrådsgrupper og Laura Paulsen kunne ikke tiltræde indstillingen.